Flere af os havde nok drømt om en hvid jul. Eller i hvert fald at skulle jorden dækkes af noget, så var sne da at foretrække. Sådan blev det desværre ikke. Danmark fik ingen jul, og langs den vestlige Limfjord er de særligt uheldige. Her skal man ligefrem passe på ikke at få drivvåde fødder. DMI varsler nemlig om forhøjet vandstand flere steder fra Aggersundbroen og vestpå helt ud til Thyborøn. Det kan føre til lokale kystnære overvømmelser. Et sted der er blevet ramt af lidt mere vand end normalt er torvet i Thisted, som ses på billedet aller øverst. DMI skriver, at der forventes en vandstand mellem 1.2 og 1.4 meter over DVR  - altså over daglige vande.  Desuden opfordrer de folk til at udvise forsigtighed, hvis man kører i bil eller færdes til fods i kystområder. Der varsles om forhøjet vandstand indtil klokken 23.00 søndag den 25. december.

Referat:
DMI varsler om forhøjet vandstand langs den vestlige Limfjord, og på havnen i Thisted er de allerede ramt.